b'\n_START_ARTICLE_\nEMA 2014\n_START_PARAGRAPH_\nEMA 2014 je potekala 8. marca 2014. Drugi\xc4\x8d doslej so nastopili le povabljeni izvajalci. O zmagovalcu so odlo\xc4\x8dali le gledalci preko telefonskega glasovanja, ki je potekalo v dveh krogih. Zmagovalna in drugouvr\xc5\xa1\xc4\x8dena pesem 1. kroga glasovanja sta se uvrstili v superfinale, zmagovalec katerega pa je postal slovenski predstavnik Pesmi Evrovizije 2014. Prireditev je vodila Ula Furlan, kot glasbena gostja pa je nastopila Maja Keuc.'